《清明后一日》
宋代·方一夔

老年光景转风轮，惆怅清明又一春。飞燕双双新旧恨，长亭五五往来人。

揩磨病眼朱成碧，补接新花假像真。要觅西江千斛水，拂衣径去洗缁尘。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。